CELEX: 22004D0088
Language: lt
Date: 1086652800000
Title: 2004/88/: 2004 m. birželio 8 d. EEE jungtinio komiteto sprendimas Nr. 88/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/49
            
         
      EEE JUNGTINIO KOMITETO SPRENDIMAS
   
   Nr. 88/2004
   2004 m. birželio 8 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. balandžio 26 d. EEE jungtinio komiteto sprendimu Nr. 65/2004 (1).
            
         
               (2)
            
            
               Pagal Susitarimo 31 protokolo 3 straipsnio 2 dalį ELPA valstybės yra visateisės Europos aplinkos agentūros, įsteigtos Tarybos reglamentu (EEB) Nr. 1210/90 (2), narės.
            
         
               (3)
            
            
               Tarybos reglamentas (EEB) Nr. 1210/90 yra iš dalies pakeistas 2003 m. liepos 22 d. Europos Parlamento ir Tarybos Reglamentu (EB) Nr. 1641/2003, iš dalies keičiančiu Tarybos reglamentą (EEB) Nr. 1210/90 dėl Europos aplinkos agentūros ir Europos aplinkos informacijos ir stebėjimo tinklo įkūrimo (3).
            
         
               (4)
            
            
               Todėl Susitarimo 31 protokolas turėtų būti iš dalies pakeistas, kad atspindėtų Europos aplinkos agentūros ir Europos aplinkos informacijos ir stebėjimo tinklo pakeitimus, padarytus Reglamentu (EB) Nr. 1641/2003,
            
         NUSPRENDĖ:
   1 straipsnis
   Susitarimo 31 protokolas iš dalies keičiamas taip:
   
               1)
            
            
               3 straipsnio 2 dalies a punkto pabaigoje įrašomi šie žodžiai:
               „bei Europos Parlamento ir Tarybos reglamentu (EB) Nr. 1641/2003 (4)
               
            
         
               2)
            
            
               Po 3 straipsnio 2 dalies m punkto įterpiamas šis punktas:
               
                           „n)
                        
                        
                           Kad būtų taikomas Reglamentas (EEB) Nr. 1210/90, 2001 m. gegužės 30 d. Europos Parlamento ir Tarybos Reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taip pat taikomas visiems Agentūros dokumentams, susijusiems su ELPA valstybėmis.“
                        
                     
         2 straipsnis
   Šis sprendimas įsigalioja tą dieną, kai EEE jungtinis komitetas gauna paskutinį pranešimą pagal Susitarimo 103 straipsnio 1 dalį (5).
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 277, 2004 8 26, p. 182.
   
      (2)  OL L 120, 1990 5 11, p. 1.
   
      (3)  OL L 245, 2003 9 29, p. 1.
   
      (4)  OL L 245, 2003 9 29, p. 1.“
   
      (5)  Konstituciniai reikalavimai nenurodyti.